Casper Van Dien

**Casper Robert Van Dien, Jr.** nado en Milton (Florida) o 18 de decembro de 1968, é un actor estadounidense coñecido principalmente polo seu papel como Johnny Rico en *Starship Troopers* e como Andre en *Watch Over Me*, serie emitida en My Network Tv.

## Traxectoria 
Fillo dunha mestra de xardín de infancia retirada e dun piloto de guerra, pasou a súa infancia en Ridgewood, Nova Jersey. Na súa familia existe unha longa tradición militar, xa que o seu avó foi marine na segunda guerra mundial. Van Dien é descendente dunha familia holandesa longamente asentada na área de Nova York. Tamén ten ascendencia sueca, francesa, inglesa e nativa americana.

Cando medrou mudouse coa súa familia a Florida e enrolouse na división San Petersburgo. Despois foi á Universidade Estatal de Florida en Tallahassee, incribíndose como pre-médico. Alí elixiu clases de teatro como actividade "extra escolar". Pasou pouco tempo ata que actuar comezou a eclipsar o seu interese pola medicina, e deixou a universidade para continuar a súa carreira nese campo.

Trasladouse aos Ánxeles e conseguiu pequenos papeis en series e filmes de televisión. Dúas das súas primeiras oportunidades foron os papeis secundarios que realizou en *One Life to live*, e *Beverly Hills, 90210*. A continuación participou en numerosos filmes lanzados directamente ó mercado doméstico como *Night Eyes 4*, *Beastmaster 3*, *The Eye of Braxus* ou *Night Scream*. Acadou un maior recoñecemento ó protagonizar o biopic de *James Dean:Race with Destiny*, pero foi xusto despois cando obtivo o decisivo papel de Johnny Rico no filme de ciencia ficción de Paul Verhoeven *Starship Troopers*. Isto levouno a ser elixido como Tarzán en *Tarzan and the Lost City*. Tamén encarnou a Brom von Brunten en *Sleepy Hollow*, o filme de Tim Burton que toma como base o clásico de Washington Irving.

Volvendo ás súas raíces televisivas, no ano 2000 aparece en Titans, do produtor Aaron Spelling para a NBC, xunto con Yasmine Bleeth, John Barrowman, Perry King e Victoria Principal. No 2005 produce e aparece no reality show I Married a Princess, sobre a súa vida profesional e persoal xunto con Catherine Oxenberg, cuxa nai é a princesa Elizabeth de Iugoslavia. A finais de 2006 Van Dien foi elixido para a serie Watch Over Me no papel de Andre mentres que a súa muller é tamén co-protagonista caracterizando a Leandra Thames.

## Vida persoal 
Estivo casado con Carrie Mitchum (neta de Robert Mitchum) dende 1993 até o 1997. Tiveron dous fillos: Cappy (Casper Robert Mitchum Van Dien) e Gracie (Caroline Dorothy Grace Van Dien).

A única vez que a parella traballou xunta foi preto do final do matrimonio, en *James Dean: Race with Destiny*, onde tamén actuou con Robert Mitchum. Saíu con Denise Richards algún tempo mentres traballaban en *Starship Troopers*.

Durante a rodaxe de The Collectors, coñeceu a Catherine Oxenberg. Traballaron xuntos no suspense cristián *The Omega Code*. Casaron en maio de 1999. Oxenberg tiña unha filla, India, dun matrimonio anterior. Actualmente, Van Dien e Oxenberg teñen dous fillos en común, Maya e Celeste.

No ano 2006, Van Dien foi invitado ó Larry King Live, onde admitiu que foi obxecto de abusos sexuais por parte da súa coidadora cando tiña oito anos. Gardouno en segredo até os trinta e dous.

## Filmografía 
* *Menu for Murder* (1990)
* *The Webbers* (1993)
* *Kill Shot* (1995)
* *Married with Children* (1995)
* *Lethal Orbit* (1996)
* *Love Notes* (1996)
* *Night Eyes 4* (1996)
* *Beastmaster III: The Eye of Braxus* (1996)
* *The Colony* (1996)
* *Night Scream* (1997)
* *Casper: A Spirited Beginning* (1997)
* *James Dean: Race with Destiny* (1997) como James Dean
* *Starship Troopers* (1997)
* *Tarzan and the Lost City* (1998) como Tarzán
* *Casper Meets Wendy* (1998)
* *Modern Vampires* (1998)
* *On the Border* (1998)
* *Shark Attack* (1999)
* *The Collectors* (1999)
* *The Omega Code* (1999)
* *Thrill Seekers* (1999)
* *Sleepy Hollow* (1999)
* *Sanctimony* (2000)
* *The Tracker* (2000)
* *Partners* (2000)
* *Python* (2000)
* *Cutaway* (2000)
* *Road Rage* (2000)
* *Windfall* (2001)
* *Chasing Destiny* (2001)
* *Under Heavy Fire* (TV) (2001)
* *Danger Beneath the Sea* (2001)
* *The Vector File* (2002)
* *Big Spender* (2003)
* *Premonition* (2004)
* *Maiden Voyage* (2004)
* *Skeleton Man* (2004)
* *What the Bleep Do We Know!?* (2004)
* *Dracula 3000* (2004)
* *The Fallen Ones* (2005)
* *Personal Effects* (2005)
* *Officer Down* (2005)
* ''The Curse of King Tut's Tomb* (2006)
* *Meltdown: Days of Destruction* (2006)
* *Slayer* (2006)
* *Aces 'N' Eights* (2008)
* *Starship Troopers 3: Marauder* (2008)
* *Mask of the Ninja* (2008)
* *One Hot Summer* (2009)
* *Turbulent Skies'' (2010)